Mārvins Minskis

Mārvins Lī Minskis (;  — ) bija amerikāņu kognitīvais zinātnieks, darbojās mākslīgā intelekta jomā. Minskis bija Masačūsetsas Tehnoloģiju institūta Mākslīgā intelekta laboratorijas līdzdibinātājs, vairāku svarīgu publikāciju autors mākslīgā intelekta un filozofijas tēmās.

 Biogrāfija 
Mārvins Lī Minskis dzimis Ņujorkā acu ķirurga Henrija Minska un viņa sievas Fanijas — cionisma aktīvistes, ģimenē.Science in the contemporary world: an encyclopedia  Minskis apmeklēja Ethical Culture Fieldston School privātskolu un Bronksas Zinātņu vidusskolu. Vēlāk mācījās arī Filipsa akadēmijā Andoverā, Masačūsetsā. Pēc tam no 1944. līdz 1945. gadam dienēja ASV Jūras kara flotē. 1950. gadā saņēma bakalaura grādu matemātikā Hārvarda Universitātē un 1954. gadā — doktora grādu matemātikā Prinstonas Universitātē.

No 1958. gada līdz pat savai nāvei 2016. gadā viņš strādāja Masačūsetsas Tehnoloģiju institūta fakultātē. 1959. gadā viņš kopā ar Džonu Makārtiju nodibināja MIT Mākslīgā intelekta laboratoriju. Viņš bija Toshiba mediju mākslas un zinātnes, kā arī elektrotehnikas un datorzinātnes profesors.

 Personīgā dzīve 
1952. gadā M. Minskis apprecēja pediatri Gloriju Radišu; viņiem piedzima trīs bērni. Minskis bija talantīgs klavierspēles improvizators, publicēja pārdomas par saistību starp mūziku un psiholoģiju.

 Atsauces 

 Ārējās saites 


 Ar mākslīgā intelekta pētnieku Mārvinu Minski sarunājas Arnis Rītups "Laiks nomainīt paklāju" Rīgas Laiks 
 Ar Mārvinu Minski sarunājas Rejs Kērzvails "Smadzenes ir sarežģītas" 

Kategorija:1927. gadā dzimušie
Kategorija:2016. gadā mirušie
Kategorija:ASV datorzinātnieki
Kategorija:Tjūringa balvas laureāti
Kategorija:Ateisti